**В навечерието на Деня на народните будители Община Добричка представя две книги**

На 30.10.2018 г. от 10:00 часа в зала 108 на Община Добричка ще се състои официалното представяне на книгите „30 години община Добричка“ и „Не се гаси туй що не гасне“.

**„30 години община Добричка“** съдържа много информация и цветни фотографии за историята на общината, нейният икономически и духовен потенциал, показани са красивите природни и исторически забележителности, развитието на различните сфери на обществения живот – образование, социални услуги, култура и други.

**„Не се гаси туй що не гасне“** е посветена на читалищата в община Добричка и е издадена по повод 50-та годишнина от първото издание на фолклорния събор „Песни и танци от слънчева Добруджа!” Изданието съдържа очерци за всичките 35 читалища в общината.

На тържеството са поканени кметът на община Добричка – инж. Тошко Петков, председателят на Добрички общински съвет, общински съветници, кметове и кметски наместници на населените места в общината, читалищни деятели, директори на училища и детски градини, служители на общинската администрация и други.